સોમવારે, રાજ્યસભાની ચૂંટણી માટે ફોર્મ ભરવાનો છેલ્લો દિવસ હતો. 23 માર્ચે રાજ્યસભાની ચૂંટણી ગુજરાતમાં થશે. પણ ગત વર્ષની જેમ જ આ વર્ષે પણ રાજ્યસભાની ચૂંટણી ગુજરાત રાજકારણમાં મોટી ઉથલપાથલ લાવશે તે વાતની સ્પષ્ટતા ઉમેદવારી ફોર્મ ભરવાની સાથે જ થઇ ગઇ હતી. જ્યાં ભાજપ તરફથી આજે પરસોત્તમ રૂપાલા અને મનસુખ માંડવિયાએ ઉમેદવારી ફોર્મ ભર્યા છે. ત્યાં જ કોંગ્રેસ તરફથી ડૉ.અમી યાજ્ઞિક અને નારણ રાઠવાએ ઉમેદવારી નોંધાવી છે. જો કે તે પછી કોંગ્રેસના પી.કે.વાલેરા પણ અપક્ષ તરીકે ફોર્મ ભરતા અને જીતુ વાઘાણી તરફથી પૂર્વ મંત્રી કિરીટસિંહ રાણાને ડમી ઉમેદવાર તરીકે મેન્ડેટ આપવામાં આવ્યું છે. આમ રાજ્ય સભાની 4 સીટો માટે 6 ઉમેદવારો ઉભા થયેલા છે. જે પર નાયબ મુખ્યમંત્રી નીતિન પટેલે પણ પ્રેસવાર્તા કરીને સ્પષ્ટતા પણ આપી છે. જે જોતા રાજ્યસભાની ચૂંટણી પહેલા જ આ ગૂંચડું ગુચવાઇ ગયું છે. જાણો આ સમાચાર અંગે વધુ વિગતવાર અહીં....